17/07/2019 | Administración LocalMunicipal
Monfero
Delegación de funcións da Alcaldía na Xunta de Goberno Local

ANUNCIO DELEGACIÓN DE FUNCIÓNS DA ALCALDÍA NA XUNTA DE GOBERNO LOCAL De acordo co que establece o artigo 43 do Real decreto 2568/1986, de 28 de novembro, polo que se aproba o Regulamento de organización, funcionamento e réxime xurídico das entidades locais, e no uso das facultades que me confire o artigo 21.3 da Lei 7/1985, do 2 de abril, reguladora das bases do réxime local, resolvín: Delegar na Xunta de Goberno Local, como órgano colexiado, as seguintes funcións: 1.–A autorización e a disposición de gastos da súa competencia e o recoñecemento e a liquidación de obrigas e a aprobación das facturas correspondentes cando a súa contía supere os 2.000,00 €, IVE incluído, cos límites e excepcións que se sinalan máis adiante e cos que establezan as bases de execución do orzamento que estean en vigor de cada momento.2.–A aprobación das certificacións das obras e das actas de recepción ou entrega.3.–As competencias en materia de actividades no ámbito local, agás o control administrativo dos establecementos abertos ao público nos que se desenvolvan espectáculos públicos ou actividades recreativas e a organización de espectáculos públicos e actividades recreativas e os relativos ás festas populares e similares.4.–O outorgamento das licenzas urbanísticas en xeral e, se for o caso, as súas prórrogas, licenzas de primeira ocupación, de segregación, de parcelación, así como a emisión de informes requiridos pola normativa sectorial, a non ser que as ordenanzas ou as leis sectoriais llelos atribúan a outros órganos.5.–A concesión de tarxetas de estacionamento para vehículos ocupados por persoas con mobilidade reducida.6.–As contratacións de toda clase, incluídos os contratos menores, cando o seu importe, IVE incluído, sexa superior aos 4.000,00 € e non supere o 10% dos recursos ordinarios do orzamento e, en calquera caso, os 6.000.000,00 €. Inclúense as de carácter plurianual cando a súa duración non sexa superior a catro anos, sempre que o importe acumulado das súas anualidades non supere nin a porcentaxe nin a cantidade sinaladas no orzamento do primeiro exercicio.7.–A adxudicación de concesións sobre os bens, a adquisición de bens e dereitos suxeitos á lexislación patrimonial cando o seu valor non supere o 10% dos recursos ordinarios do orzamento nin os 3.000.000,00 de €. Tamén se delega a función de alleamento do patrimonio, salvo os bens declarados de valor histórico ou artístico, no caso de que non superen a porcentaxe nin a cantidade indicadas.8.–A devolución ou a cancelación de garantías definitivas constituídas por contratistas para responder do cumprimento dos contratos celebrados e demais que se esixan.9.–As de convocatoria, concesión e xustificación de axudas, colaboracións, emerxencias sociais e outras subvencións.10.–A aprobación da convocatoria e das bases das probas para a selección do persoal e para os concursos de provisión de postos de traballo, a declaración de situacións administrativas del e o recoñecemento de servizos para o efecto de trienios.11.–A aprobación de padróns fiscais e liquidacións tributarias, individuais e colectivas, así como os aprazamentos e fraccionamentos, e das liquidacións dos convenios celebrados con outras Administracións Públicas. O que se publica en cumprimento do artigo 44.2 do Regulamento citado. Monfero, 11 de xullo de 2019. O alcalde Andrés Feal Varela